**Obrazloženje polugodišnjeg izvršenja Financijskog plana za 2025.**

 Naziv: SVEUČILIŠTE U RIJECI, PRAVNI FAKULTET (RKP 2217)

 Javno učilište

 Adresa: Hahlić 6, Rijeka

 OIB: 43767699965

 Djelatnost: 8542 visoko obrazovanje

U excel tablici A. Sažetku računa prihoda i rashoda i računa financiranja dati su podaci o Ostvarenju/izvršenju 1.-6.2024, Izvornom planu 2025., Tekućem planu 2025., Ostvarenju/izvršenju

1.-6.2025., Indeksni poeni ostvarenje/izvršenje 2025./2024., Indeksni poeni ostvarenje/izvršenje 2025./tekući plan 2024. te Prijenos sredstva iz prethodne godine i Prijenos sredstva u sljedeću godinu. Ukupni prihodi i rashodi izvršavali su se očekivano.

Detaljnije informacije date su u pojedinačnim izvještajima prema ekonomskoj klasifikaciji, izvorima financiranja, funkcijskoj i programskoj klasifikaciji uz obrazloženja stavki od značaja.

IZVJEŠTAJ O IZVRŠENJU PLANA PRIHODA I PRIMITAKA

PREMA EKONOMSKOJ KLASIFIKACIJI (A.1)

Do 30.6.2025. Pravni fakultet u Rijeci ostvario je prihode i primitke u iznosu od 2.227.976,80 €, što je u odnosu na plan indeks od 51,93, a u odnosu na 2024. je indeks 114,97, uz rashode i izdatke u iznosu od 2.298.700,55 € što je odnosu na plan indeks od 53,25, a u odnosu na 2024. je indeks 108,45, kako je i očekivano.

Polugodišnje poslovanje fakultet je završio s manjkom prihoda za 70.723,75 € što je 2,5 puta više od predviđenog planom 26.800 €. Manjak prihoda se pokriva prenesenim viškom prihoda iz proteklih godina.

IZVJEŠTAJ O IZVRŠENIM PRIHODIMA I RASHODIMA PREMA IZVORIMA FINANCIRANJA (A.2)

|  |  |  |
| --- | --- | --- |
| Tablica 1. Struktura prihoda po izvoru  |  |  |
| Izvor prihoda struktura  | - EUR - | učešće % |
| 11 Opći prihodi i primici  | 1.906.161,90 | 85,56% |
| 31 Vlastiti prihodi | 83.753,93 | 3,76% |
| 43 Ostali prihodi za posebne namjene | 96.250,62 | 4,32% |
| 51 Pomoći EU  | 117.564,64 | 5,28% |
| 52 Ostale pomoći i darovnice  | 17.015,71 | 0,76% |
| 61 Donacije  | 7.075,00 | 0,32% |
| 71 Prihodi od nefinancijske imovine  | 115,00 | 0,01% |
| Prihodi i primici  | 2.227.936,80 | 100,00% |

Fakultet se najviše financira (85,56%) iz državnog proračuna A621002 Redovna djelatnost za plaće i materijalna prava radnika i A622122 Programski ugovori za režijske i ostale rashode redovnog poslovanja.

Izvanproračunska sredstva u financiranju Fakulteta učestvuju s 4,32% i to od školarina (sve razine stručnih i sveučilišnih studija predviđene formalnom obrazovnom vertikalom – HKO i poslijediplomskih specijalističkih studija), upisnina, tisak diploma te s 3,76% od vlastitih prihoda: programa cjeloživotog učenja, stručnih i znanstveno-stručnih skupova, iznajmljivanje imovine, fotokopiranja, skeniranja te prihoda od financijske imovine.

Izvor 52 Ostale pomoći s 0,76% i izvor 51 Pomoći EU s 5,28% sudjeluju u financiranju rashoda UNIRI projekata, HRZZ projekta i MPUDT projekta Pravna klinika, te u projektima EU gdje je Fakultet partner u projektu.

Izvor 61 Donacije u ukupnim prihodima sudjeluju s 0,32%.

Izvor 71 Prihodi od nefinancijske imovine sudjeluju s 0,01%.

IZVJEŠTAJ O IZVRŠENIM RASHODIMA PREMA FUNKCIJSKOJ

KLASIFIKACIJI (A.3)

 Svi rashodi Pravnog fakulteta u Rijeci pripadaju funkcijskoj klasifikaciji visoka naobrazba - oznaka 94.

IZVJEŠTAJ O POSEBNOM DIJELU PRORAČUNA, IZVRŠENJU RASHODA PO IZVORIMA FINANCIRANJA, EKONOMSKOJ I PROGRAMSKOJ KLASIFIKACIJI

(list PRAVRI Izvještaj po programskoj klasifikaciji)

 Kod izvršenja rashoda prema programskoj klasifikaciji, kao i prema ekonomskoj i prema izvorima financiranja, planirani programi ostvaruju se kroz:

|  |  |  |  |  |
| --- | --- | --- | --- | --- |
| A621002 | REDOVNA DJELATNOST SVEUČILIŠTA U RIJECI | 3.377.003 | 1.789.701,56 | 53,00 |
| A622122 | PROGRAMSKOFINANCIRANJE JAVNIH VISOKIH UČILIŠTA | 166.752 | 84.662,56 | 50,77 |
| A679072 | EU PROJEKTI SVEUČILIŠTA U RIJECI (IZ EVIDENCIJSKIH PRIHODA) | 16.000 | 20.538,31 | 128,36 |
| A679089 | REDOVNA DJELATNOST SVEUČILIŠTA U RIJECI (IZ EVIDENCIJSKIH PRIHODA) | 757.420 | 402.625,11 | 53,16 |

PRIJENOS SREDSTAVA IZ PRETHODNE U SLJEDEĆU GODINU (A.)

Fakultet je na dan 30.6.2025. ostvario manjak prihoda od 70.723,75 €, te će se za pokriće manjka koristiti višak prihoda proteklih godina.

STANJE NOVČANIH SREDSTAVA

01.01.2025. = 1.028.059,34 €

30.06.2025. = 889.555,01 €

Rijeka, 16.7.2025.

Dekan prof. dr. sc. Dario Đerđa